— Наш дырэктар Васіль Сабан адпрацаваў на фабрыцы каля 40 гадоў, на пасадзе кіраўніка — каля 30 гадоў. У многім прадпрыемства захавалася менавіта дзякуючы яму, — упэўнены Уладзімір Кулагін. — Раней аналагічныя ўстановы былі яшчэ ў Бабруйску і ў Навагрудку. Але цяжкія 90-я гады гэтыя фабрыкі не перажылі. А нам удалося выстаяць… Фабрыку будавалі ў свой час мясцовыя жыхары, якія зацікавіліся тым, каб вырабляць зручны абутак для зімы. Раней прадпрыемства змяшчалася не ў вялікім цагляным будынку, а ў маленькай драўлянай хаціне. Там працавала невялікая арцель з 2-5 шапавалаў, якія ўручную выраблялі валёнкі.